《挽张世英母夫人》
宋代·陈棣

异乡萍梗寄生涯，朝露俄惊叹落花。
蒿里歌传风正惨，萱堂香冷月空斜。
魂归故国三千里，地卜高原一万家。
明日送车应击毂，不堪阁泪听边笳。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。